b"\n_START_ARTICLE_\nL\xc3\xadnia 2 del metro de Val\xc3\xa8ncia\n_START_SECTION_\nHist\xc3\xb2ria\n_START_PARAGRAPH_\nInicialment els ramals de B\xc3\xa9tera i Ll\xc3\xadria es gestionaven de forma independent. No obstant aix\xc3\xb2, a partir de la construcci\xc3\xb3 del t\xc3\xbanel passant sota Val\xc3\xa8ncia entre Empalme i Sant Isidre a 1988, es va decidir gestionar-los conjuntament. El ramal a Ll\xc3\xadria va passar a ser conegut com la l\xc3\xadnia 1 (ramal B), identificada amb el color groc. Posteriorment, en 2015, es va decidir tornar a explotar dos ramals de nou com dos l\xc3\xadnies diferents (groga i rosa)._NEWLINE_En 2014 Metroval\xc3\xa8ncia va anunciar una remodelaci\xc3\xb3 de tota la xarxa que entraria en vigor a 2015.  Aquests canvis implicaven la reobertura de l'antiga l\xc3\xadnia 2, triant per a aquest cas el color rosa, ja que l'antic color verd estava sent utilitzat per la l\xc3\xadnia 5.\n_START_SECTION_\nL'altra l\xc3\xadnia 2\n_START_PARAGRAPH_\nAbans de la remodelaci\xc3\xb3 de la xarxa de 2015, la l\xc3\xadnia 2 donava nom una l\xc3\xadnia de tramvia (en superf\xc3\xadcie i soterrada) que es trobava en construcci\xc3\xb3. Actualment (setembre 2016), les obres segueixen paralitzades i no es coneix el nou n\xc3\xbamero de la l\xc3\xadnia, de manera que tampoc s'espera la seva posada en marxa a curt o mitj\xc3\xa0 termini._NEWLINE_Aquesta l\xc3\xadnia comunicaria els barris del nord de Val\xc3\xa8ncia d'Orriols i Torrefiel i la poblaci\xc3\xb3 de Tavernes Blanques, al nord de la ciutat, amb la resta de la xarxa. El primer tram comen\xc3\xa7aria a  Tavernes Blanques  per a continuar per les seg\xc3\xbcents estacions que actualment s'exploten sota la  l\xc3\xadnia 6:  Sant Miquel dels Reis ,  Estadi de Llevant ,  Orriols  i  Alfauir . Aquest tram tardaria m\xc3\xa9s a construir-se, ja que les obres del segon tram (centre urb\xc3\xa0) i tercer tram (sud) s\xc3\xb3n les \xc3\xbaniques que estan comen\xc3\xa7ades, encara paralitzades._NEWLINE_El segon tram d'aquesta l\xc3\xadnia passaria per les estacions  Els Serrans,  El Carme,  El Mercat,  X\xc3\xa0tiva  (l\xc3\xadnies  3,  5 i  9), i arribaria a la futura  Estaci\xc3\xb3 Central  (estaci\xc3\xb3 d'Alacant). Seria el tram amb major profunditat dins de la xarxa de Metroval\xc3\xa8ncia a causa del seu pas pel centre hist\xc3\xb2ric. Aix\xc3\xb2 permetria que l'estaci\xc3\xb3  El Mercat  pugui tenir per sobre un aparcament de diverses plantes._NEWLINE_El tercer tram seguiria per les estacions d'Alacant,  Russafa,  General Urrutia,  Germans Maristes,  Ciutat de les Arts i les Ci\xc3\xa8ncies,  L'Oceanogr\xc3\xa0fic,  Les Moreres  i  Natzaret ."